Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 708

14. Elektrokémia Magyarázza az első- és másodfajú vezetők vezetési mechanizmusát! Magyarázza az elektrolitok fajlagos vezetését és a befolyásoló tényezőit! Magyarázza az elektródpotenciál kialakulását, ismertesse a Nernst-féle összefüggést! Értelmezze és használja a standardpotenciál táblázatot! Ismerje és tudja felírni az elektródfolyamatokat! Ismertesse az első- és másodfajú elektródok fogalmát, működését! Magyarázza a galvánelemek felépítését, működését! Végezzen számításokat az elektródpotenciál és a galvánelemek elektromotoros erejének meghatározására! Ismertesse az akkumulátor fogalmát és az ólomakkumulátor működését! Magyarázza az elektrolitok moláris vezetését és a befolyásoló tényezőit! Magyarázza a határvezetés fogalmát! Ismertesse az erős és a gyenge elektrolitok vezetését! Ismertesse a redoxi elektródok és a gázelektródok fogalmát, működését! Magyarázza az elektrolízis folyamatát, az elektródokon végbemenő folyamatokat! Ismertesse a leválási potenciál, a túlfeszültség, a bomlásfeszültség és a kémiai valamint a koncentrációs polarizáció fogalmát! Magyarázza az elektrolízis mennyiségi törvényeit! Mutassa be az elektrolízis gyakorlati jelentőségét! Végezzen egyszerűbb számításokat az elektrolízis mennyiségi törvényeinek alkalmazására! Végezzen összetett számításokat az elektrolízis törvényeinek alkalmazására!

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes